Magnus Heunicke (S), 2007-01-23:
Spørgsmålet handler om de klimaforandringer, vi oplever i disse år med ekstremt vejr, og det giver sig udslag i mange forskellige ting.
En af tingene er jo lukningerne af vores høje broer og ikke mindst selvfølgelig Storebæltsbroen, som sidste år var lukket i 29 timer i alt primært på grund af isslag, men 8 af dem var på grund af ekstreme vindforhold på broen.
Da man byggede broen, var det vurderingen, at det kun ville ske 1 time om året på grund af ekstreme vindforhold, nu er det altså otte gange så meget – og helt oppe på i alt 29 timers lukning sidste år.
Det er klart, at det selvfølgelig koster besværligheder og penge for erhvervslivet.
Selvfølgelig er det vigtigt, at vi har fokus på sikkerheden på broen, og vi kan jo ikke ændre på klimaet nu og her, men jeg vil da gerne høre ministeren, om der kommer en ny vurdering af, hvor meget man fremover kan forvente at Storebæltsbroen vil være lukket.
Jeg har noteret det med stor interesse og stor glæde, og jeg håber, vi finder en eller anden form for positivt samarbejde.
Det vil jeg i hvert fald gerne bidrage til.
Brolukninger er jo et interessant spørgsmål.
Jeg synes, at man, når man af og til ser de her statistikker om vejret, skal passe på, at man ikke på grundlag af 1 års statistik fuldstændig tror, at verden har forandret sig.
Derfor mener jeg, at man skal være forsigtig med at bygge statistik på 1 års data.
Når en bro er lukket i 29 timer, er det selvfølgelig meget.
Nu kan jeg ikke lige gange 24 med 366 i hovedet, men det er dog en del timer i løbet af et år.
Men det, jeg kan give hr. Magnus Heunicke tilsagn om, er, at når jeg holder mit næste halvårsmøde med Sund & Bælt, som jo står for broerne, vil jeg tage emnet op og diskutere det med dem.
Andet kan jeg næsten ikke gøre, for jeg er jo for det første ikke vejrprofet, og jeg er heller ikke meteorolog.
Jeg kan konstatere, at der har været mere vind og vand i 2006 – ikke rent statistisk set, det har jeg ikke forstand på, så det ved jeg ikke, men det fornemmer jeg selv.
Og de 29 timer peger jo også på, at det er i den retning.
Men man må jo samtidig sige: Hvad er det i grunden, man kan gøre ved det?
Broen ligger der, og vejret er der, og bilisterne er der, så det er sådan ret begrænset, hvad jeg kan gøre.
Men det kan være, at Sund & Bælt har et genialt svar, og så skal jeg nok lade det gå videre til hr. Magnus Heunicke.
Tak for det fine svar og tak for de pæne ord fra ministeren.
Så lad mig følge op i den konstruktive tone, som ministerens svar var i.
En af de ting, man kan gøre ved det, er at sikre, at der til stadighed er fokus på de alternative ruter, som vi jo opretholder også for at have alternativer til situationer, hvor Storebæltsbroen er lukket.
Og i og med at vi i hvert fald nu har haft ekstremt vejr det sidste år – og man må sige, at vejret i hvert fald indtil videre ikke har været mere normalt i de uger, der er gået af i år – tyder det på, at det nok ikke er sidste gang, vi har set, at broen har været lukket – også mere end den ene time om året, som eksperterne spåede, da man byggede broen.
Så derfor er det mit bud at sige: Det her må jo alt andet lige give mere fokus på de alternative ruter, og der vil jeg gerne høre ministerens bud på, hvordan man kan øge det fokus.
Det, der var konsekvensen af det, ud over de konsekvenser, der var for besætningen og for den pågældende, var, at vi blev enige om at lave en analyse af: Hvad nu, hvis der skete noget alvorligt med Storebæltsbroen?
Hvad er så alternativerne?
Den har man faktisk lavet, og hvis hr. Magnus Heunicke ikke har læst den, skal jeg gerne oversende den.
Den beskrev, at vi faktisk ikke var sådan helt tosset stillet.
Dels har Mols-Linien jo en vældig succes i øjeblikket, både fra Århus til Odden og fra Ebeltoft til Odden, og vi har også en Kalundborgmulighed.
Vi ville i en nødsituation kunne gøre ganske meget, også ganske hurtigt, men selvfølgelig ville vi aldrig kunne løse det kapacitetsproblem, at der på Storebæltsfærgerne, da de sejlede, var 8.000 biler om dagen – og det er altså bare 6-7 år siden – og nu har vi 26.000-27.000 biler, der krydser Storebælt om dagen i gennemsnit.
Men vi har lavet en rapport om det, der viser, at vi ikke står så særlig dårligt, og jeg ved, den er lagt ud på vores hjemmeside, og hvis ikke hr. Magnus Heunicke kan finde den, kan han bare henvende sig, så skal jeg sørge for, at den bliver sendt over.
Jeg kan ikke huske alle detaljer i den.
Hermed sluttede spørgsmålet.
Spm. nr. US 65